title: 2013/782/EU: Provedbena odluka Komisije оd 18. prosinca 2013. o izmjeni Odluke 2002/757/EZ u pogledu zahtjeva za fitosanitarnim certifikatom u odnosu na štetni organizam Phytophthora ramorum Werres, De Cock & Man in ’t Veld sp. nov. za piljeno drvo bez kore vrsta Acer macrophyllum Pursh i Quercus spp. L. podrijetlom iz Sjedinjenih Američkih Država (priopćeno pod brojem dokumenta C(2013) 9181)

text:
               20.12.2013

               HR

               Službeni list Europske unije

               L 346/69

         PROVEDBENA ODLUKA KOMISIJE
   оd 18. prosinca 2013.
   o izmjeni Odluke 2002/757/EZ u pogledu zahtjeva za fitosanitarnim certifikatom u odnosu na štetni organizam Phytophthora ramorum Werres, De Cock & Man in ’t Veld sp. nov. za piljeno drvo bez kore vrsta Acer macrophyllum Pursh i Quercus spp. L. podrijetlom iz Sjedinjenih Američkih Država
   (priopćeno pod brojem dokumenta C(2013) 9181)
   (2013/782/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode te protiv njihova širenja unutar Zajednice (1), a posebno njezin članak 16. stavak 3. četvrtu rečenicu,
   budući da:

               (1)

               Odlukom Komisije 2002/757/EZ (2) zahtijeva se da države članice donesu mjere kojima će se zaštititi od unošenja u Uniju i širenja unutar Unije štetnog organizma Phytopthora ramorum Werres, De Cock & Man in ’t Veld sp. nov. koji nije naveden u Prilogu I. ili Prilogu II. Direktivi 2000/29/EZ.

               (2)

               Piljeno drvo bez kore vrsta Acer macrophyllum Pursh i Quercus spp. L. podrijetlom iz Sjedinjenih Američkih Država ne smije se unositi u Uniji osim ako ima fitosanitarni certifikat iz članka 13. stavka 1. točke ii. Direktive 2000/29/EZ i točke 2. Priloga Odluci 2002/757/EZ.

               (3)

               Komisija je na temelju informacija koje su dostavile Sjedinjene Američke Države konstatirala da je Agencija za zdravstveni nadzor životinja i bilja Ministarstva poljoprivrede SAD-a kao službeni program odobrila program za certifikaciju piljenog tvrdog drva sušenog u sušari (Kiln Drying Sawn Hardwood Lumber Certification Program) koji će provoditi američko nacionalno udruženje za tvrdo drvo National Hardwood Lumber Association (NHLA).

               (4)

               Programom za certifikaciju piljenog drva sušenog u sušari osigurava se da odobrena postrojenja za tvrdo drvo u SAD-u djeluju u skladu sa standardom za piljeno drvo sušeno u sušari. Tim standardom osigurava se da su svi dijelovi piljenog tvrdog drva izvezenog u okviru tog programa sušeni u sušari do sadržaja vlage manjeg od 20 % težine po svakom programu sušenja u sušari te da su bez kore.

               (5)

               Tim standardom osigurava se i da se na svaki svežanj tvrdog drva sušenog u peći pričvrsti metalna identifikacijska kopča NHLA na kojoj je utisnuto „NHLA – KD” te jedinstveni broj dodijeljen svakom svežnju. Svaki je broj naveden na odgovarajućem certifikatu tvrdog drva sušenog u sušari („certifikat o sušenju u sušari”).

               (6)

               Stoga treba omogućiti odstupanje kako bi se dopustilo da se piljeno drvo bez kore vrsta Acer macrophyllum Pursh i Quercus spp. L. podrijetlom iz Sjedinjenih Američkih Država unese u Uniju ako ima certifikat o sušenju u sušari koji zamjenjuje fitosanitarni certifikat te ako su ispunjeni određeni uvjeti.

               (7)

               Komisija treba osigurati da Sjedinjene Američke Države stave na raspolaganje sve tehničke informacije potrebne za ocjenu funkcioniranja programa. Uz to, države članice trebaju kontinuirano ocjenjivati uporabu identifikacijskih kopči NHLA i pripadajućeg certifikata o sušenju u sušari.

               (8)

               Odstupanje iz članka 3. stavka 1. drugog podstavka Odluke 2002/757/EZ kako je izmijenjena ovom Odlukom treba se primjenjivati do 30. studenoga 2016. kako bi se uskladila sa zahtjevima Provedbene odluke Komisije 2013/780/EU (3).
               Odluku 2002/757/EZ stoga treba na odgovarajući način izmijeniti.
               Mjere predviđene ovom Odlukom u skladu su s mišljenjem Stalnog odbora za biljno zdravstvo,

         DONIJELA JE OVU ODLUKU:
   Članak 1.
   Odluka 2002/757/EZ mijenja se kako slijedi:

               1.

               U članku 3. stavak 1. zamjenjuje se sljedećim stavkom:
               „1.   Osjetljivo bilje i osjetljivo drvo smiju se unositi na područje Unije samo ako je to u skladu s hitnim fitosanitarnim mjerama utvrđenima u točkama 1.a i 2. Priloga I. ovoj Odluci, ako su ispunjene formalnosti iz članka 13. stavka 1. prvog podstavka Direktive 2000/29/EZ i ako se prilikom obavljanja tih formalnosti u pogledu prisutnosti neeuropskih izolata štetnog organizma utvrdi da osjetljivo bilje i osjetljivo drvo nije zaraženo štetnim organizmom.
               Odstupajući od prvog podstavka, piljeno drvo bez kore vrsta Acer macrophyllum Pursh i Quercus spp. L. podrijetlom iz Sjedinjenih Američkih Država može se unositi u Uniju do 30. studenoga 2016. i ako nije u skladu s točkom 2. Priloga I. ovoj Odluci, pod uvjetom da ispunjava uvjete iz Priloga II. ovoj Odluci.”

               2.

               U članku 3. stavcima 2. i 3. i članku 5. stavku 1. riječi „Priloga ovoj Odluci” zamjenjuju se riječima „Priloga I. ovoj Odluci” i provode se sve gramatičke prilagodbe potrebne zbog te zamjene.

               3.

               Umeće se sljedeći članak 6.a:
               „Članak 6.a
               1.   Kada koriste ovo odstupanje iz članka 3. stavka 1. drugog podstavka, države članice obavještavaju Komisiju i druge države članice u pisanom obliku.
               Države članice koje koriste ovo odstupanje Komisiji i drugim državama članicama do 15. srpnja svake godine moraju dostaviti informacije o broju pošiljki uvezenih u prethodnoj godini u skladu s člankom 3. stavkom 1. drugim podstavkom ove Odluke i detaljno izvješće o svim slučajevima zaustavljanja iz stavka 2. ovog članka.
               2.   Države članice obavješćuju Komisiju i druge države članice najkasnije dva radna dana nakon datuma zaustavljanja svake pošiljke koja je unesena na njihovo državno područje u skladu s člankom 3. stavkom 1. drugim podstavkom i koja ne ispunjava uvjete utvrđene u Prilogu II.
               3.   Komisija zahtijeva da joj Sjedinjene Američke Države dostave potrebne tehničke podatke kako bi ocijenila funkcioniranje programa za certifikaciju piljenog drva sušenog u sušari.”

               4.

               Prilogu se ime mijenja u Prilog I.

               5.

               Dodaje se Prilog II., čiji je tekst naveden u Prilogu ovoj Odluci.

         Članak 2.
   Ova je Odluka upućena državama članicama.

      Sastavljeno u Bruxellesu 18. prosinca 2013.

            Za Komisiju

         Tonio BORG

            Član Komisije

      (1)  SL L 169, 10.7.2000., str. 1.

      (2)  Odluka Komisije 2002/757/EZ od 19. rujna 2002. o privremenim hitnim fitosanitarnim mjerama radi sprečavanja unošenja Phytophthora ramorum Werres, De Cock & Man in ’t Veld sp. nov. u Zajednicu i njegovog širenja unutar Zajednice (SL L 252, 20.9.2002., str. 37.).

      (3)  Provedbena odluka Komisije 2013/780/EU od 18. prosinca 2013. o određivanju odstupanja od članka 13. stavka 1. točke ii. Direktive Vijeća 2000/29/EZ u pogledu piljenog drva bez kore vrsta Quercus L., Platanus L. i Acer saccharum Marsh. podrijetlom iz Sjedinjenih Američkih Država (Vidjeti str. 61 ovog Službenog lista).

      PRILOG

            „PRILOG II.
            DIO I.

               Uvjeti iz članka 3. stavka 1. drugog podstavka

            Uvjeti iz članka 3. stavka 1. drugog podstavka u skladu s kojima se piljeno drvo bez kore vrsta Acer macrophyllum Pursh i Quercus spp. L. podrijetlom iz Sjedinjenih Američkih Država može unositi u Uniju i ako nije u skladu s točkom 2. Priloga I. su sljedeći:

                        1.

                        drvo se proizvodi u pilanama ili obrađuje u odgovarajućim prostorima koje za sudjelovanje u programu za certifikaciju piljenog tvrdog drva sušenog u sušari (‚program’) odobrava i revidira američko nacionalno udruženje za tvrdo drvo (National Hardwood Lumber Association (NHLA));

                        2.

                        drvo se suši u sušari do sadržaja vlage manjeg od 20 %, izraženog kao postotak suhe tvari, što se postiže poštivanjem odgovarajućeg vremenskog/temperaturnog programa;

                        3.

                        nakon što se ispuni uvjet iz točke 2., službenik kojeg imenuje pilana iz točke 1. pričvršćuje na svaki svežanj standardnu metalnu identifikacijsku kopču ili se kopča pričvršćuje pod njegovim nadzorom. Na svakoj identifikacijskoj kopči utisnuto je ‚NHLA – KD’ te jedinstveni broj koji se dodjeljuje svakom svežnju;

                        4.

                        kako bi se osiguralo da su ispunjeni uvjeti iz točaka 2. i 3., drvo se pregledava po sustavu koji je uspostavljen u okviru programa i uključuje pregled prije otpreme te praćenje u odobrenim pilanama koje provode neovisni vanjski revizori koji su osposobljeni i ovlašteni za tu svrhu. Agencija za zdravstveni nadzor životinja i bilja Ministarstva poljoprivrede SAD-a provodi povremene preglede prije otpreme i polugodišnje revizije evidencija NHLA-a i postupaka povezanih s programom, neovisnih vanjskih revizora i pilana i drugih odgovarajućih prostora koji sudjeluju u programu;

                        5.

                        uz drvo se prilaže standardni ‚certifikat o sušenju u sušari’ koji je u skladu s obrascem iz dijela II. ovog Priloga i koji izdaje osoba ili osobe kojima je dopušteno sudjelovati u programu i koji potvrđuje inspektor NHLA-a. Certifikat o sušenju u sušari mora biti ispunjen i sadržavati informacije o količini piljenog drva bez kore u stopama i kubičnim metrima dasaka. U certifikatu se navodi i ukupan broj svežnjeva i svaki od brojeva identifikacijskih kopči dodijeljenih tim svežnjevima.

                  DIO II.

               Model of Certificate of Kiln Drying

            Agreement No. 07-8100-1173-MU
            Cert #. xxxxx-xxxxx

               CERTIFICATE OF KILN DRYING

               Sawn Hardwood Lumber

                           Lumber Kiln Dried by

                           Consignee

                        Name of Company:

                        Name:

                        Address:

                        Address:

                        City/State/Zip:

                        City/State/Zip:

                        Phone:

                        Country:

                        Order #:

                        Port:

                        Invoice #:

                        Container #:

                        Customer PO#:

                  Certificate Standard: This certifies that the lumber described below is of the allowed genera Quercus sp. and/or Platanus sp. and/or the species Acer saccharum and/or Acer macrophyllum; and has met the treatment requirements of the Dry Kiln Operators Manual and is bark free.

               Description of Consignment:

            Botanical Name of wood:
            List species, thickness, grade of various items contained in shipment:

                        Bundle Numbers

                        Clip ID Numbers

                        Board Footage

                        Cubic Meters

                        Totals:

                        # Bundles

                        BdFt

                        Cubic Meters:

                  (This document is issued under a program officially approved by the Animal, Plant, Health, and Inspection Service of the U.S. Department of Agriculture. The products covered by this document are subject to pre-shipment inspection by that Agency. No liability shall be attached to the U.S. Department of Agriculture or any representatives of the Department with respect to this certificate.)

               AUTHORIZED PERSON RESPONSIBLE FOR CERTIFICATION

                        Name (print) _

                        Title _

                        I certify that the products described above satisfy the Kiln Drying requirements listed under Certificate Standard and is bark free.

                        Signature _

                        Date _

               NATIONAL HARDWOOD LUMBER ASSOCIATION VALIDATION

                        Name (print)

                        Authorized signature

                        Title

                        Date

               National Hardwood Lumber Association PO Box 34518 | Memphis, TN 38184-0518 | Ph. 901-377-1818|Faks 901-347-0034 | www.nhla.com

               PLEASE SIGN THIS FORM IN BLUE INK”


title: 2013/261/EU: Provedbena odluka Komisije od 3. lipnja 2013. o odobravanju laboratorija u Ukrajini za provođenje seroloških testova u svrhu praćenja učinkovitosti cjepiva protiv bjesnoće (priopćena pod brojem dokumenta C(2013) 3193)  Tekst značajan za EGP

text:
               03/Sv. 73

               HR

               Službeni list Europske unije

               3

         32013D0261

               L 152/50

               SLUŽBENI LIST EUROPSKE UNIJE

         PROVEDBENA ODLUKA KOMISIJE
   od 3. lipnja 2013.
   o odobravanju laboratorija u Ukrajini za provođenje seroloških testova u svrhu praćenja učinkovitosti cjepiva protiv bjesnoće
   (priopćena pod brojem dokumenta C(2013) 3193)
   (Tekst značajan za EGP)
   (2013/261/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća 2000/258/EZ od 20. ožujka 2000. o određivanju posebnog instituta odgovornog za utvrđivanje kriterija za standardizaciju seroloških testova u svrhu praćenja učinkovitosti cjepiva protiv bjesnoće (1), a posebno njezin članak 3. stavak 2.,
   budući da:

               (1)

               Odlukom 2000/258/EZ određuje se Agence française de sécurité sanitaire des aliments de Nancy (AFSSA) u Nancyju, Francuska (integrirana od 1. srpnja 2010. u Agence nationale de sécurité sanitaire de l’alimentation, de l’environnement et du travail, ANSES) kao poseban institut odgovoran za utvrđivanje kriterija za standardizaciju seroloških testova u svrhu praćenja učinkovitosti cjepiva protiv bjesnoće.

               (2)

               Tom se Odlukom predviđa da ANSES treba dokumentirati procjenu laboratorija u trećim zemljama koji su se prijavili za provođenje seroloških testova za praćenje učinkovitosti cjepiva protiv bjesnoće.

               (3)

               Slijedom nepovoljnog izvješća o procjeni koje je izradio ANSES 3. rujna 2012., odobrenje koje je Središnjem državnom laboratoriju za veterinarsku medicinu u Kijevu dodijeljeno 30. siječnja 2006. u skladu s Odlukom 2000/258/EZ povučeno je u skladu s Odlukom Komisije 2010/436/EU od 9. kolovoza 2010. o provedbi Odluke Vijeća 2000/258/EZ u pogledu međulaboratorijskog usporednog testiranja za održavanje odobrenja laboratorija za provođenje seroloških testova za praćenje učinkovitosti cjepiva protiv bjesnoće (2).

               (4)

               Nadležno tijelo Ukrajine dostavilo je zahtjev za ponovno odobrenje Središnjeg državnog laboratorija za veterinarsku medicinu u Kijevu koji je bio popraćen pozitivnim izvješćem o procjeni koje je izradio ANSES za taj laboratorij 6. ožujka 2013.

               (5)

               Nadležno tijelo Ukrajine isto je tako službeno obavijestilo Komisiju o promjeni naziva laboratorija.

               (6)

               Taj laboratorij stoga treba odobriti za provođenje seroloških testova u svrhu praćenja učinkovitosti cjepiva protiv bjesnoće u pasa, mačaka i pitomih vretica.

               (7)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   U skladu s člankom 3. stavkom 2. Odluke 2000/258/EZ, sljedeći se laboratorij odobrava za provođenje seroloških testova u svrhu praćenja učinkovitosti cjepiva protiv bjesnoće u pasa, mačaka i pitomih vretica:

               Državni istraživački institut za laboratorijsku dijagnostiku i stručno znanje u veterinarsko sanitarnom području

               30, Donetskaya Ul.

               Kijev 03151

               Ukrajina

         Članak 2.
   Ova Odluka primjenjuje se od 15. lipnja 2013.
   Članak 3.
   Ova je Odluka upućena državama članicama.

      Sastavljeno u Bruxellesu 3. lipnja 2013.

            Za Komisiju

         Tonio BORG

            Član Komisije

      (1)  SL L 79, 30.12.2000., str. 40.

      (2)  SL L 209, 10.8.2010., str. 19.


title: 2012/806/EU: Provedbena odluka Komisije od 17. prosinca 2012. o izmjeni Odluke 2007/767/EZ o odstupanju od pravila o podrijetlu utvrđenih Odlukom Vijeća 2001/822/EZ u pogledu određenih proizvoda ribarstva koji se uvoze s Falklandskih otoka (priopćena pod brojem dokumenta C(2012) 9408)

text:
               11/Sv. 118

               HR

               Službeni list Europske unije

               280

         32012D0806

               L 350/97

               SLUŽBENI LIST EUROPSKE UNIJE

         PROVEDBENA ODLUKA KOMISIJE
   od 17. prosinca 2012.
   o izmjeni Odluke 2007/767/EZ o odstupanju od pravila o podrijetlu utvrđenih Odlukom Vijeća 2001/822/EZ u pogledu određenih proizvoda ribarstva koji se uvoze s Falklandskih otoka
   (priopćena pod brojem dokumenta C(2012) 9408)
   (2012/806/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća 2001/822/EZ od 27. studenoga 2001. o pridruživanju prekomorskih zemalja i područja Europskoj zajednici („Odluka o prekomorskom pridruživanju”) (1), a posebno njezinu točku 37. Priloga III.,
   budući da:

               (1)

               Komisija je 15. studenoga 2007. godine donijela Odluku 2007/767/EZ (2) o odstupanju od definicije pojma „proizvoda s podrijetlom” kako bi se uzelo u obzir posebno stanje na Falklandskim otocima u vezi s različitim vrstama smrznute ribe tarifnog broja KN 0303, različitim vrstama smrznutih ribljih fileta tarifnog broja KN 0304, te smrznutim lignjama Loligo i Illex tarifnog broja KN 0307. To odstupanje prestalo je vrijediti 30. studenoga 2012.

               (2)

               Falklandski otoci su 12. listopada 2012. zatražili novo odstupanje od pravila o podrijetlu iz Priloga III. Odluci 2001/822/EZ za razdoblje od 1. prosinca 2012. do donošenja nove Odluke o prekomorskom pridruživanju. Zahtjev pokriva ukupnu količinu od 8 750 tona smrznute ribe tarifnog broja KN 0303, 1 683 tona smrznutih ribljih fileta tarifnog broja KN 0304, 29 400 tona smrznutih lignji Loligo i 15 500 tona smrznutih lignji Illex tarifnog broja KN 0307.

               (3)

               Falklandski otoci su temeljili svoj zahtjev na činjenici da je zbog ograničenja domaće radne snage i pomanjkanja kvalificiranih radnika ograničen opseg posade plovila koju čine stanovnici Falklandskih otoka. Činjenica da postoji nedostatak potrebnih stručnih ribičkih znanja koja su trenutačno na raspolaganju s posadom iz država OCT-a, Zajednice ili država AKP-a proizlazi prije svega iz osobitog zemljopisnog položaja Falklandskih otoka.

               (4)

               Za proizvode obuhvaćene tarifnim brojevima KN 0303 i 0304, za lignje Loligo tarifnog broja KN 0307 49 35 i lignje Illex tarifnog broja KN 0307 99 11 trebalo bi odobriti odstupanje od pravila o podrijetlu iz Priloga III. Odluci 2001/822/EZ. To odstupanje je opravdano točkom 37. podtočkom 1. navedenog Priloga, posebno s obzirom na razvoj postojeće lokalne industrije.

               (5)

               Potrebno je osigurati nastavak uvoza s Falklandskih otoka u Uniju. Odluku 2007/767/EZ bi stoga trebalo produljiti s učinkom od 1. prosinca 2012. do početka stupanja na snagu nove Odluke o pridruživanju prekomorskih država, koje se predviđa za 1. siječnja 2014. godine.

               (6)

               Odluku 2007/767/EZ bi stoga trebalo izmijeniti na odgovarajući način.

               (7)

               Mjere iz ove Odluke u skladu su s mišljenjem Odbora za Carinski zakonik,

         DONIJELA JE OVU ODLUKU:
   Članak 1.
   Odluka 2007/767/EZ mijenja se kako slijedi:

               1.

               Članak 2. prvi stavak zamjenjuje se sljedećim:
               „Odstupanje predviđeno u članku 1. primjenjuje se na ribu koju iz mora izlove plovila ili brodovi tvornice, u godišnjim količinama određenima u Prilogu ovoj Odluci, a koja se uvozi u Zajednicu s Falklandskih otoka od 1. prosinca 2007. do 31. prosinca 2013.”

               2.

               Članak 6. zamjenjuje se sljedećim:
               „Članak 6.
               Ova se odluka primjenjuje od 1. prosinca 2007. do 31. prosinca 2013.”

               3.

               Prilog se zamjenjuje tekstom određenim u Prilogu ovoj Odluci.

         Članak 2.
   Ova je Odluka upućena državama članicama.

      Sastavljeno u Bruxellesu 17. prosinca 2012.

            Za Komisiju

         Algirdas ŠEMETA

            Član Komisije

      (1)  SL L 314, 30.11.2001., str. 1.

      (2)  SL L 310, 28.11.2007., str. 19.
   PRILOG

         „PRILOG

                     Redni broj

                     Oznaka KN

                     Opis robe

                     Razdoblje

                     Ukupna količina (1) (u tonama)

                     09.1914

                     0303

                     Smrznuta riba, isključujući riblje filete i ostalo riblje meso tarifnog broja 0304

                     Od 1.12.2007. do 30.11.2012.

                     12 500 (godišnje)

                     Od 1.12.2012. do 31.12.2013.

                     8 750

                     09.1915

                     Ex03 04

                     Riblji fileti, smrznuti

                     Od 1.12.2007. do 30.11.2012.

                     5 100 (godišnje)

                     Od 1.12.2012. do 31.12.2013.

                     1 683

                     09.1916

                     0307 49 35

                     Smrznute lignje vrste Loligo Patagonica (Loligo gahi)

                     Od 1.12.2007. do 30.11.2012.

                     34 600 (godišnje)

                     Od 1.12.2012. do 31.12.2013.

                     29 400

                     09.1917

                     0307 99 11

                     Smrznute lignje roda Illex

                     Od 1.12.2007. do 30.11.2012.

                     31 000 (godišnje)

                     Od 1.12.2012. do 31.12.2013.

                     15 500

      (1)  Ukupna količina obuhvaća sve vrste zajedno.”


title: 2014/774/EU: Provedbena odluka Komisije оd 31. listopada 2014. o utvrđivanju, u skladu s Uredbom (EU) br. 517/2014 Europskog parlamenta i Vijeća o fluoriranim stakleničkim plinovima, referentnih vrijednosti za razdoblje od 1. siječnja 2015. do 31. prosinca 2017. za svakog proizvođača ili uvoznika koji je izvijestio o stavljanju fluorougljikovodika na tržište na temelju Uredbe (EZ) br. 842/2006 Europskog parlamenta i Vijeća (priopćeno pod brojem dokumenta C(2014) 7920)

text:
               5.11.2014

               HR

               Službeni list Europske unije

               L 318/28

         PROVEDBENA ODLUKA KOMISIJE
   оd 31. listopada 2014.
   o utvrđivanju, u skladu s Uredbom (EU) br. 517/2014 Europskog parlamenta i Vijeća o fluoriranim stakleničkim plinovima, referentnih vrijednosti za razdoblje od 1. siječnja 2015. do 31. prosinca 2017. za svakog proizvođača ili uvoznika koji je izvijestio o stavljanju fluorougljikovodika na tržište na temelju Uredbe (EZ) br. 842/2006 Europskog parlamenta i Vijeća

         (priopćeno pod brojem dokumenta C(2014) 7920)

   (Vjerodostojni su samo tekstovi na bugarskom, češkom, engleskom, estonskom, francuskom, grčkom, hrvatskom, latvijskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom i talijanskom jeziku)

      (2014/774/EU)

   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 517/2014 Europskog parlamenta i Vijeća od 16. travnja 2014. o fluoriranim stakleničkim plinovima (1), a posebno njezin članak 16. stavak 1.,
   budući da:

               (1)

               U skladu s Uredbom (EU) br. 517/2014, fluorougljikovodici u količini od najmanje 100 tona ekvivalenta CO2 koje proizvođači ili uvoznici stave na tržište Unije podliježu količinskim ograničenjima kako bi se osiguralo njihovo postupno smanjenje.

               (2)

               Komisija je dužna odrediti ta količinska ograničenja i dodijeliti kvote svakom proizvođaču ili uvozniku.

               (3)

               Za razdoblje od 2015. do 2017. raspodjelu kvota proizvođačima i uvoznicima koji su izvijestili o podacima u skladu s člankom 6. Uredbe (EZ) br. 842/2006 (2) Europskog parlamenta i Vijeća trebalo bi odrediti na temelju pojedinačnih referentnih vrijednosti.

               (4)

               Referentne se vrijednosti izračunavaju na temelju raspoloživih podataka o godišnjem prosjeku količina fluorougljikovodika o čijem su stavljanju na tržište od 2009. do 2012. izvijestili proizvođači ili uvoznici, ne uključujući količine fluorougljikovodika koje su u istom razdoblju bile namijenjene za upotrebe iz članka 15. stavka 2. Uredbe (EU) br. 517/2014.

               (5)

               Određivanje referentne vrijednosti ovisi o ograničenjima u pogledu dostavljenih podataka u skladu s člankom 6. Uredbe (EZ) br. 842/2006.

               (6)

               Izračun referentnih vrijednosti na temelju dostavljenih podataka kod nekih je poduzeća doveo do negativnih količina. Za ta se poduzeća stoga smatra da nisu izvijestila o stavljanju fluorougljikovodika na tržište od 2009. do 2012. Njima može biti dodijeljena kvota u skladu s člankom 16. stavkom 2. Uredbe (EU) br. 517/2014.

               (7)

               Referentne vrijednosti za proizvođače i uvoznike trebale bi se od 2017. ponovno računati svake tri godine kako bi se poduzećima omogućio nastavak aktivnosti na temelju prosječnih količina koje su stavila na tržište u godinama koje su neposredno prethodile. Stoga bi ova Odluka trebala prestati vrijediti 31. prosinca 2017.

               (8)

               Mjere predviđene ovom Odlukom u skladu su s mišljenjem Odbora osnovanog člankom 24. Uredbe (EU) br. 517/2014.,

         DONIJELA JE OVU ODLUKU:
   Članak 1.
   Određivanje referentnih vrijednosti
   U svrhu dodjele kvota, referentne vrijednosti za svakog uvoznika i proizvođača utvrđene su u Prilogu ovoj Odluci i izračunate na temelju podataka dostavljenih u skladu s Uredbom (EZ) br. 842/2006 tako što se od godišnjeg prosjeka količina fluorougljikovodika (u velikim količinama) stavljenih na tržište Unije u razdoblju od 2009. do 2012. oduzmu ukupne količine fluorougljikovodika (u velikim količinama) obuhvaćene iznimkama iz članka 15. stavka 2. točaka od (a) do (e) Uredbe (EU) br. 517/2014 za to razdoblje, ako su podaci dostupni.
   Godišnji prosjek velikih količina plinova stavljenih na tržište Unije iz ovog članka izračunan je tako što se od ukupnih količina proizvedenih fluorougljikovodika (u velikim količinama) uvezenih na tržište Unije oduzmu ukupne količine fluorougljikovodika (u velikim količinama) izvezene s tržišta Unije, uzevši u obzir stanje zaliha plina na kraju godine.
   Članak 2.
   Razdoblje valjanosti
   Ova se Odluka primjenjuje od 1. siječnja 2015. i prestaje važiti 31. prosinca 2017.
   Članak 3.
   Adresati
   Ova je Odluka upućena sljedećim poduzećima:

               1.

                           A-Gas (UK) Ltd

                           Banyard R., Portbury West

                           BS20 7XH Bristol

                           Ujedinjena Kraljevina

               2.

                           ALCOBRE, S.A.

                           C/Luis I, Nave 6B

                           28031 Madrid

                           Španjolska

               3.

                           ALDIFRIO-Sociedade de Equipamentos de Frio e Ar Condicionado, Lda

                           Rua Principal Lote 17 cv

                           Bairro Estacal Novo

                           2690-226 Santa Iria Azoia

                           Portugal

               4.

                           Andreas I. Kannas & Sons Ltd

                           46 Kallipoleos Av

                           1071 Nikozija

                           Cipar

               5.

                           Arctica Ref OÜ

                           Pärnu mnt.139E/12

                           11317 Tallinn

                           Harjumaa

                           Estonija

               6.

                           ARKEMA France

                           420 rue d'Estienne d'Orves

                           Colombes cedex

                           92705

                           Francuska

               7.

                           ARKEMA Quimica S.A.

                           Avda de Burgos 12

                           28036 Madrid

                           Španjolska

               8.

                           Arthur-Friedrichs Kältemittel GmbH

                           Bei den Kämpen 22

                           21220 Seevetal

                           Njemačka

               9.

                           Bang & Bonsomer Estonia Ltd.

                           Järvevana tee 9 F

                           11314 Tallinn

                           Estonija

               10.

                           BLYE ENGINEERING CO LTD

                           Naxxar Road

                           San Gwann

                           SGN 9018

                           Malta

               11.

                           BOC Ltd UK

                           The Surrey Research Park,

                           10 Priestley Road

                           Guildford, Surrey

                           Ujedinjena Kraljevina

               12.

                           BULK H24 DI PAVAN DANIELE E C.

                           10 Via Carro Maggiore

                           20060 Mediglia

                           Italija

               13.

                           Calorie fluor

                           15 Rue Henri Brisson

                           34500 Beziers

                           Francuska

               14.

                           CARTESIO SRL

                           Via Volta, 19

                           20837 Veduggio Con Colzano

                           Italija

               15.

                           Centrum Klima S.A.

                           ul. Sochaczewska 144, Wieruchów

                           05-850 Ożarów

                           Mazowiecki

                           Poljska

               16.

                           D. Maniadis - N. Tairis Ltd

                           117-119 Aghialou str

                           18544 Pirej

                           Grčka

               17.

                           DUPONT DE NEMOURS (Nederlands) B.V.

                           Baanhoekweg 22

                           3313 LA Dordrecht

                           Nizozemska

               18.

                           ELETANCO A.E. LTD

                           Christou Samara 8

                           Limasol

                           3050

                           Cipar

               19.

                           Envasado Xiomara S.L.

                           Pol. Ind. La Torrecilla Chica, 6

                           Yeles, Toledo

                           45220

                           Španjolska

               20.

                           Equinoxe Kft

                           Gubacsi u. 24, Citypoint 9, Business Park Building A

                           1097 Budimpešta

                           Mađarska

               21.

                           ESTO Cheb s.r.o.

                           Palackého 2087/8a

                           350 02 Cheb

                           Češka

               22.

                           ETIS d.o.o.

                           Tržaška 333

                           1000 Ljubljana

                           Slovenija

               23.

                           Eurotech Fire Protection Ltd.

                           Unit 6 The Business Centre

                           RG412QZ Wokingham

                           Ujedinjena Kraljevina

               24.

                           Ferrotec GmbH

                           Seerosenstr. 1

                           72669 Unterensingen

                           Njemačka

               25.

                           FIBRAN s.a.

                           Terpni

                           622 00

                           Grčka

               26.

                           Foosung Slovakia s.r.o.

                           L. Stura 1030/74

                           1901 Ilava

                           Slovačka

               27.

                           Frigo Chem Ltd.

                           Lotos 22 Str.

                           4006 Plovdiv

                           Bugarska

               28.

                           FRIGO KOR

                           Majstorska 11

                           10000 Zagreb

                           Hrvatska

               29.

                           Frigo Plus d.o.o

                           Ljudevita Posavskog 8

                           10360 Sesvete

                           Hrvatska

               30.

                           Frigocommerce International Ltd.

                           Dunav Blvd. 79A

                           4003 Plovdiv

                           Bugarska

               31.

                           Friogas, S.A.

                           Poligono Industrial Sepes, Parcela 10

                           46500 Sagunto

                           Španjolska

               32.

                           Galco S.A.

                           Avenue Carton de Wiart 79

                           1090 Bruxelles

                           Belgija

               33.

                           Gases: Research, Innovation & Technology SL,

                           Pol. Ind. El Punsic parcela 8,3 CP

                           08279 Avinyo

                           Španjolska

               34.

                           Gas-Servei

                           Motores, 151-155 nave no 9

                           8038 Barcelona

                           Španjolska

               35.

                           General Gas S.r.l

                           Via Aosta, 5

                           20063 Cernusco S/N

                           Italija

               36.

                           GHC Gerling, Holz & Co. Handels GmbH

                           Ruhrstr. 113

                           22761 Hamburg

                           Njemačka

               37.

                           GREENCHEMICALS srl

                           Via G.DE Chirico, 4

                           20900 Monza

                           Italija

               38.

                           HARP International Limited

                           Gellihirion Industrial Estate

                           Pontypridd, Rhondda Cynon Taff

                           CF37 5SX

                           Ujedinjena Kraljevina

               39.

                           Heatron Co. Ltd

                           153, Yiannou Kranidioti Avenue

                           2231 Latsia

                           Cipar

               40.

                           Honeywell Fluorine Products B. V.

                           Laarderhoogtweg 18

                           1101 EA Amsterdam

                           Nizozemska

               41.

                           Ingle AS

                           Ingliste küla Kehtna vald

                           79004 Raplamaa

                           Estonija

               42.

                           Linde AG Geschäftsbereich Linde Gas

                           Seitnerstr. 70

                           82049 Pullach

                           Njemačka

               43.

                           LINDE GAS ITALIA S.r.l.

                           Via G. Rossa, 3

                           20010 Arluno (MI)

                           Italija

               44.

                           Linde Gaz Polska Sp. z o.o.

                           al. Jana Pawła II 41a

                           31-864 Krakov

                           Poljska

               45.

                           LORENZI MICAELA

                           Via Volta, 19

                           20837 Veduggio Con Colzano

                           Italija

               46.

                           Mariel Srl

                           Via Olubi,5

                           28013 Gattico (NO)

                           Italija

               47.

                           MATERO Ltd

                           22 Nikis Ave.

                           1664 Nikozija

                           Cipar

               48.

                           MB Frigo Grupa d.o.o.

                           Bani 81

                           10010 Zagreb

                           Hrvatska

               49.

                           Mexichem UK Limited

                           The Heath Business & Technical Park

                           Runcorn, Cheshire

                           WA7 4QX

                           Ujedinjena Kraljevina

               50.

                           Moralte OÜ

                           Ravila 53e

                           Tartu

                           51011

                           Estonija

               51.

                           National Refrigerants Ltd

                           6 Stanley Street

                           Liverpool

                           L1 6AF

                           Ujedinjena Kraljevina

               52.

                           Odisey 71 Ltd

                           57 Vasil Drumev str

                           9002 Varna

                           Bugarska

               53.

                           Odisey Trade Ltd

                           57 Vasil Drumev str

                           9002 Varna

                           Bugarska

               54.

                           Polymer Insulation Products NV

                           Industrielaan 9

                           9990 Maldegem

                           Belgija

               55.

                           REMEDICA Ltd

                           Aharnon 4

                           3056 Limassol Industrial Estate

                           Cipar

               56.

                           REVERS Ltd

                           Katlakalna 4C

                           LV1073 Riga

                           Latvija

               57.

                           S.C. LINDE GAZ ROMANIA S.R.L.

                           Strada Avram Imbroane NR.9

                           Timișoara, județul Timiș

                           300136

                           Rumunjska

               58.

                           Savi Inwestycje Sp. z o.o.

                           ul. Wołowska 2

                           55-120

                           Oborniki Śląskie

                           Poljska

               59.

                           Sc. Electrocandy Srl.

                           Iasomiei 56A

                           410174 Oradea

                           Rumunjska

               60.

                           Settala Gas S.p.A.

                           Viale delle Industrie n°18

                           Settala

                           20090

                           Italija

               61.

                           SILCO D.O.O.

                           Sentrupert 5a

                           3303 Gomilsko

                           Slovenija

               62.

                           Simat Prom d.o.o.

                           Rudeška cesta 96

                           10 000 Zagreb

                           Hrvatska

               63.

                           Sinteco S.R.L.

                           Via IV Novembre n. 51

                           28065 Cerano (NO)

                           Italija

               64.

                           Soc. Port. do Arlíquido, „Arlíquido”, Lda.

                           Rua Dr. António Loureiro Borges, 4 - 2°, Arquiparque, Miraflores

                           Algés

                           1495-131

                           Portugal

               65.

                           SOLQUIMIA IBERIA, S.L.

                           C/Paraguay 4 (P.I. Centrovia)

                           50198 La Muela

                           Španjolska

               66.

                           Solvay Fluor GmbH

                           Hans-Böckler-Allee 20

                           30173 Hannover

                           Njemačka

               67.

                           Solvay Bario E Derivati S.p.A.

                           84 Via Degli Olivetti

                           Massa

                           54100

                           Italija

               68.

                           Solvay Fluorés France

                           25 rue de Clichy

                           Pariz

                           75009

                           Francuska

               69.

                           Solvay Specialty Polymers France SAS

                           Avenue de la Republique

                           Tavaux

                           39501 Tavaux Cedex

                           Francuska

               70.

                           Systherm D. Gazińska s.j.

                           SW Wincentego 7

                           61-003 Poznań

                           Poljska

               71.

                           TAIRIS AEVE

                           68 Petrou Ralli str

                           12241 Egaleo

                           Grčka

               72.

                           Tazzetti S.p.A.

                           Corso Europa 600/A

                           Volpiano (TO)

                           10088

                           Italija

               73.

                           Tazzetti, S.A.U.

                           Calle Roma 2

                           Torres de la Alameda

                           28813

                           Španjolska

               74.

                           Tepostop

                           Pardubicka 1777

                           Prelouc

                           53501

                           Češka

               75.

                           Termo Schiessl Sp. z o.o.

                           Raszyńska 13

                           05-500 Piaseczno

                           Poljska

               76.

                           TOPOX-FOAM, S.L.

                           POL. IND. EL MAS VELL C/DE L'OLI S/N

                           Vallmoll, Tarragona

                           43144

                           Španjolska

               77.

                           Vrec

                           Kosouth U-12

                           Szatymaz

                           6763

                           Mađarska

               78.

                           Westfalen AG

                           Industrieweg 43

                           48155 Münster

                           Njemačka

               79.

                           WIGMORS

                           ul. Irysowa 5

                           51-117 Wrocław

                           Poljska

      Sastavljeno u Bruxellesu 31. listopada 2014.

            Za Komisiju

         Connie HEDEGAARD

            Član Komisije

      (1)  SL L 150, 20.5.2014., str. 195.

      (2)  Uredba (EZ) br. 842/2006 Europskog parlamenta i Vijeća od 17. svibnja 2006. o određenim fluoriranim stakleničkim plinovima (SL L 161, 14.6.2006., str. 1.).

      PRILOG
      Referentne vrijednosti (1) za razdoblje od 1. siječnja 2015. do 31. prosinca 2017. za svakog proizvođača i uvoznika koji je od 2009. do 2012. izvijestio o stavljanju fluorougljikovodika na tržište
      Referentna vrijednost (RV) izračunava se prema sljedećoj formuli:
      RV = prosjek [2009. – 2012.] (POM – EX)
      (POM – EX) utvrđuje se na godišnjoj osnovi, a zatim kao prosjek za razdoblje od četiri godine
      pri čemu:

                  —

                  POM su plinovi stavljeni na tržište u velikim količinama. ΡΟM = P + I – E + Δs, pri čemu je: P: proizvodnja, I: uvoz, E: izravan izvoz, Δs: razlika u zalihama na kraju godine tj. zalihe 1. siječnja 20XX. – zalihe 31. prosinca 20XX.

                  —

                  EX su plinovi u velikim količinama obuhvaćeni izuzećima u skladu s člankom 15. stavkom 2. točkama od (a) do (e) Uredbe, na temelju raspoloživih podataka.

         (1)  Poslovno osjetljivi podaci – povjerljivo – ne objavljuje se.


title: 2011/674/EU: Provedbena odluka Komisije od 12. listopada 2011. o izmjeni Odluke 2004/558/EZ u pogledu statusa slobodnog od zaraznoga goveđeg rinotraheitisa za određene upravne regije Njemačke (priopćena pod brojem dokumenta C(2011) 7165)  Tekst značajan za EGP

text:
               03/Sv. 62

               HR

               Službeni list Europske unije

               215

         32011D0674

               L 268/17

               SLUŽBENI LIST EUROPSKE UNIJE

         PROVEDBENA ODLUKA KOMISIJE
   od 12. listopada 2011.
   o izmjeni Odluke 2004/558/EZ u pogledu statusa slobodnog od zaraznoga goveđeg rinotraheitisa za određene upravne regije Njemačke
   (priopćena pod brojem dokumenta C(2011) 7165)
   (Tekst značajan za EGP)
   (2011/674/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (1), a posebno njezin članak 9. stavak 2. i članak 10. stavak 2.,
   budući da:

               (1)

               Direktivom 64/432/EEZ utvrđuju se pravila koja se primjenjuju na trgovinu govedima u Uniji. Njezinim člankom 9. predviđa se da država članica koja ima obvezan nacionalni program nadzora za jednu od zaraznih bolesti navedenih u Prilogu E(II) toj Direktivi, mogu dostaviti svoj program Komisiji na odobrenje. Taj popis uključuje zarazni goveđi rinotraheitis. Zarazni goveđi rinotraheitis je opis najistaknutijih kliničkih znakova zaraze goveđim herpesvirusom tipa 1 (BHV1).

               (2)

               Člankom 9. Direktive 64/432/EZ također je predviđena definicija dodatnih jamstava koja se mogu zahtijevati u trgovini unutar Unije.

               (3)

               Osim toga, člankom 10. Direktive 64/432/EEZ predviđa se da kada država članica smatra da je njezino područje ili dio njezinog područja slobodan od jedne od bolesti navedenih u Prilogu E(II) toj Direktivi, ona mora Komisiji dostaviti odgovarajuću popratnu dokumentaciju. Tim je člankom također predviđena definicija dodatnih jamstava koja se mogu zahtijevati u trgovini unutar Unije.

               (4)

               Odlukom Komisije 2004/558/EZ od 15. srpnja 2004. o provedbi Direktive Vijeća 64/432/EEZ u odnosu na dodatna jamstva za trgovinu govedima unutar Zajednice u pogledu zaraznoga goveđeg rinotraheitisa i odobrenju programa iskorjenjivanja koji su predstavile određene države članice (2), odobravaju se programi za nadzor i iskorjenjivanje BHV1 koje su dostavile države članice navedene u Prilogu I. toj Odluci za regije navedene u tom Prilogu i za koje se primjenjuju dodatna jamstva u skladu s člankom 9. Direktive 64/432/EZ.

               (5)

               Osim toga, u Prilogu II. Odluci 2004/558/EZ navedene su regije država članica koje se smatraju slobodnima od BHV1 i za koje se primjenjuju dodatna jamstva u skladu s člankom 10. Direktive 64/432/EZ.

               (6)

               U Prilogu I. Odluci 2004/558/EZ trenutačno su navedene sve regije Njemačke, osim upravnih regija Regierungsbezirke Oberpfalz, Oberfranken, Mittelfranken i Unterfranken u saveznoj državi Bavarskoj. Te četiri upravne regije u saveznoj državi Bavarskoj smatraju se slobodnim od BHV1 te su stoga trenutačno navedene u Prilogu II. toj Odluci.

               (7)

               Njemačka je sada zatražila da se preostale upravne regije u saveznoj državi Bavarskoj, a to su upravne regije Regierungsbezirke Oberpfalz, Oberfranken, Mittelfranken i Unterfranken, također smatraju slobodnima od BHV1 te da se dodatna jamstva, u skladu s člankom 10. Direktive 64/432/EEZ, prošire tako da obuhvaćaju te upravne regije.

               (8)

               Nakon ocjene popratne dokumentacije koju je dostavila ta država članica, te tri upravne regije slobodne od BHV1 više ne trebaju biti navedene u Prilogu I. Odluci 2004/558/EZ, nego ih umjesto toga treba navesti u njezinom Prilogu II., te na njih treba proširiti primjenu dodatnih jamstava u skladu s člankom 10. Direktive 64/432/EEZ.

               (9)

               Odluku 2004/558/EZ treba stoga na odgovarajući način izmijeniti.

               (10)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Prilozi I. i II. Odluci 2004/558/EZ zamjenjuju se tekstom u Prilogu ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 12. listopada 2011.

            Za Komisiju

         John DALLI

            Član Komisije

      (1)  SL 121, 29.7.1964., str. 1977/64.

      (2)  SL L 249, 23.7.2004., str. 20.

      PRILOG
      „
            PRILOG I.

                        Države članice

                        Regije država članica na koje se primjenjuju dodatna jamstva za zarazni goveđi rinotraheitis u skladu s člankom 9. Direktive 64/432/EEZ

                        Češka Republika

                        Sve regije

                        Njemačka

                        Sve regije, osim savezne države Bavarske

                        Italija

                        Autonomna regija Friuli Venezia Giulia
                        Autonomna pokrajina Trento

            PRILOG II.

                        Države članice

                        Regije država članica na koje se primjenjuju dodatna jamstva za zarazni goveđi rinotraheitis u skladu s člankom 10. Direktive 64/432/EEZ

                        Danska

                        Sve regije

                        Njemačka

                        Savezna država Bavarska

                        Italija

                        Pokrajina Bolzano

                        Austrija

                        Sve regije

                        Finska

                        Sve regije

                        Švedska

                        Sve regije

                  ”


title: Provedbena odluka Vijeća (EU) 2017/563 od 21. ožujka 2017. kojom se Republici Estoniji odobrava primjena posebne mjere odstupanja od članka 287. Direktive 2006/112/EZ o zajedničkom sustavu poreza na dodanu vrijednost

text:
               25.3.2017

               HR

               Službeni list Europske unije

               L 80/33

         PROVEDBENA ODLUKA VIJEĆA (EU) 2017/563
   od 21. ožujka 2017.
   kojom se Republici Estoniji odobrava primjena posebne mjere odstupanja od članka 287. Direktive 2006/112/EZ o zajedničkom sustavu poreza na dodanu vrijednost
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (1), a posebno njezin članak 395.,
   uzimajući u obzir prijedlog Europske komisije,
   budući da:

               (1)

               Pismom evidentiranim u Komisiji 18. svibnja 2016. Estonija je zatražila odobrenje za primjenu posebne mjere odstupanja od članka 287. Direktive 2006/112/EZ („posebna mjera”) kojom bi od 1. siječnja 2018. porezne obveznike čiji godišnji promet ne prelazi 40 000 EUR izuzela od poreza na dodanu vrijednost (PDV).

               (2)

               U skladu s člankom 395. stavkom 2. Direktive 2006/112/EZ Komisija je pismom od 4. listopada 2016. obavijestila ostale države članice o zahtjevu Estonije. Komisija je pismom od 5. listopada 2016. obavijestila Estoniju o tome da ima sve informacije potrebne za razmatranje zahtjeva.

               (3)

               U skladu s člankom 287. točkom 8. Direktive 2006/112/EZ Estonija može izuzeti od PDV-a porezne obveznike čiji godišnji promet ne prelazi protuvrijednost od 16 000 EUR u nacionalnoj valuti prema deviznom tečaju na dan njezina pristupanja.

               (4)

               Zatražena posebna mjera u skladu je s ciljevima Komunikacije Komisije od 25. lipnja 2008. pod naslovom „Počnimo od malih” – „Akt o malom poduzetništvu za Europu”.

               (5)

               S obzirom na to da će se zbog posebne mjere za manja poduzeća smanjiti obveze povezane s PDV-om, Estoniji bi trebalo odobriti njezinu primjenu tijekom ograničenog razdoblja, do 31. prosinca 2020. Porezni obveznici trebali bi i dalje imati mogućnost odlučiti se za uobičajene odredbe PDV-a.

               (6)

               Budući da se članci od 281. do 294. Direktive 2006/112/EZ kojima se uređuje posebna odredba za mala poduzeća trenutačno preispituju, moguće je da će direktiva o izmjeni tih odredaba Direktive 2006/112/EZ stupiti na snagu prije 31. prosinca 2020.

               (7)

               Prema informacijama koje je dostavila Estonija povišeni prag imat će zanemariv utjecaj na ukupni iznos poreznog prihoda koji je naplaćen u fazi konačne potrošnje.

               (8)

               Odstupanje ne utječe na vlastita sredstva Unije koja proizlaze iz PDV-a,

         DONIJELO JE OVU ODLUKU:
   Članak 1.
   Odstupajući od članka 287. točke 8. Direktive 2006/112/EZ, Estoniji se odobrava da izuzme od PDV-a porezne obveznike čiji godišnji promet ne prelazi 40 000 EUR.
   Članak 2.
   Ova Odluka proizvodi učinke od dana priopćenja.
   Ova se Odluka primjenjuje od 1. siječnja 2018. do 31. prosinca 2020. ili do stupanja na snagu direktive o izmjeni članaka od 281. do 294. Direktive 2006/112/EZ kojima se uređuje posebna odredba za mala poduzeća, ovisno o tome što nastupi prije.
   Članak 3.
   Ova je Odluka upućena Republici Estoniji.

      Sastavljeno u Bruxellesu 21. ožujka 2017.

            Za Vijeće

            Predsjednik

         E. SCICLUNA

      (1)  SL L 347, 11.12.2006., str. 1.


title: 2014/510/EU: Provedbena odluka Komisije оd 29. srpnja 2014. o izmjeni Provedbene odluke 2014/88/EU o privremenoj obustavi uvoza prehrambenih proizvoda iz Bangladeša koji sadržavaju listove betela ( Piper betle ) ili se od njih sastoje u pogledu njezina razdoblja primjene (priopćeno pod brojem dokumenta C(2014) 5327)  Tekst značajan za EGP

text:
               31.7.2014

               HR

               Službeni list Europske unije

               L 228/33

         PROVEDBENA ODLUKA KOMISIJE
   оd 29. srpnja 2014.
   o izmjeni Provedbene odluke 2014/88/EU o privremenoj obustavi uvoza prehrambenih proizvoda iz Bangladeša koji sadržavaju listove betela (Piper betle) ili se od njih sastoje u pogledu njezina razdoblja primjene

         (priopćeno pod brojem dokumenta C(2014) 5327)

   (Tekst značajan za EGP)

      (2014/510/EU)

   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (1), a posebno njezin članak 53. stavak 1. točku (b) podtočku i.,
   budući da:

               (1)

               Provedbena odluka Komisije 2014/88/EU (2) donesena je kao posljedica velikog broja prijava upućenih Sustavu brzog uzbunjivanja za hranu i hranu za životinje (RASFF) zbog prisutnosti širokog raspona sojeva salmonele, uključujući soj salmonella typhimurium koji je pronađen u prehrambenim proizvodima. Taj je soj drugi najčešći serotip koji se pojavljuje kod ljudi, a njegova visoka prevalencija otkrivena je u prehrambenim proizvodima koji sadržavaju listove betela (Piper betle, poznat i kao Paan leaf ili Betel quid) iz Bangladeša. Od 2011. Ujedinjena Kraljevina prijavila je više slučajeva trovanja uzrokovanog salmonelom u listovima betela. Nadalje, broj slučajeva u Uniji vjerojatno je veći od prijavljenog.

               (2)

               Stoga se Provedbenom odlukom 2014/88/EU zabranjuje uvoz u Uniju prehrambenih proizvoda iz Bangladeša koji sadržavaju listove betela ili se od njih sastoje do 31. srpnja 2014.

               (3)

               Bangladeš je u veljači 2014. podnio novo izvješće u pogledu provedbe svojeg akcijskog plana za rješavanje nedostataka utvrđenih tijekom revizije koju je 2013. proveo Ured za hranu i veterinarstvo Europske komisije. U njemu se navodi da je provedba i dalje u tijeku odnosno da još nije dovršena.

               (4)

               Dakle, preostao je još niz pitanja koje je potrebno riješiti. To se posebice odnosi na program izvoza koji su za izvoz listova betela predložili proizvođači, a još nije proveden. Samonametnuta zabrana izvoza listova betela koju je uveo Bangladeš u svibnju 2013. još je na snazi. Međutim, ta se zabrana nije pokazala potpuno učinkovitom i od njezina je donošenja RASFF-u prijavljeno devet pokušaja uvoza listova betela u Uniju. Stoga se ne može zaključiti da su jamstva koje je dao Bangladeš dovoljna za uklanjanje ozbiljnih rizika za ljudsko zdravlje. Zbog toga bi hitne mjere utvrđene Provedbenom odlukom 2014/88/EU trebale ostati na snazi.

               (5)

               Razdoblje primjene Provedbene odluke 2014/88/EU stoga treba produžiti do 30. lipnja 2015.

               (6)

               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU ODLUKU:
   Članak 1.
   Članak 4. Provedbene odluke 2014/88/EU mijenja se kako slijedi:

      „Članak 4.
      Ova se Odluka primjenjuje do 30. lipnja 2015.”

   Članak 2.
   Ova je Odluka upućena državama članicama.

      Sastavljeno u Bruxellesu 29. srpnja 2014.

            Za Komisiju

         Tonio BORG

            Član Komisije

      (1)  SL L 31, 1.2.2002., str. 1.

      (2)  Provedbena odluka Komisije 2014/88/EU od 13. veljače 2014. o privremenoj obustavi uvoza prehrambenih proizvoda iz Bangladeša koji sadržavaju listove betela (Piper betle) ili se od njih sastoje (SL L 45, 15.2.2014., str. 34.).


title: Provedbena odluka Komisije (EU) 2017/132 оd 24. siječnja 2017. o primjenjivosti članka 34. Direktive 2014/25/EU Europskog parlamenta i Vijeća na ugovore o osiguravanju infrastrukture zračnih luka u teretnom prometu u Austriji (priopćeno pod brojem dokumenta C(2017) 260) (Tekst značajan za EGP. )

text:
               26.1.2017

               HR

               Službeni list Europske unije

               L 21/105

         PROVEDBENA ODLUKA KOMISIJE (EU) 2017/132
   оd 24. siječnja 2017.
   o primjenjivosti članka 34. Direktive 2014/25/EU Europskog parlamenta i Vijeća na ugovore o osiguravanju infrastrukture zračnih luka u teretnom prometu u Austriji

         (priopćeno pod brojem dokumenta C(2017) 260)

   (Vjerodostojan je samo tekst na njemačkom jeziku)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2004/17/EZ Europskog parlamenta i Vijeća od 31. ožujka 2004. o usklađivanju postupaka nabave subjekata koji djeluju u sektoru vodnog gospodarstva, energetskom i prometnom sektoru te sektoru poštanskih usluga (1), a posebno njezin članak 30. stavak 5.,
   uzimajući u obzir Direktivu 2014/25/EU Europskog parlamenta i Vijeća od 26. veljače 2014. o postupcima nabave subjekata koji djeluju u sektoru vodnog gospodarstva, energetskom i prometnom sektoru te sektoru poštanskih usluga i o stavljanju izvan snage Direktive 2004/17/EZ (2), a posebno njezin članak 35. stavak 3.,
   uzimajući u obzir zahtjev koji je podnijela Zračna luka Beč,
   budući da:
   1.   ČINJENICE

   1.1.   Zahtjev

               (1)

               Komisija je 16. siječnja 2015. od Zračne luke Beč (Flughafen Wien, dalje u tekstu: podnositelj zahtjeva), zaprimila zahtjev na temelju članka 30. Direktive 2004/17/EZ (dalje u tekstu: zahtjev).

               (2)

               Zahtjev se odnosio na djelatnosti iskorištavanja zemljopisnog područja za potrebe osiguravanja infrastrukture zračnih luka na državnom području Austrije (3).

               (3)

               Zahtjevu je priloženo mišljenje Saveznog ministarstva prometa, inovacija i tehnologije, neovisnog tijela nadležnog za usluge zračnih luka u Austriji (dalje u tekstu: BMVIT) od 22. prosinca 2014. U tom se mišljenju (dalje u tekstu: mišljenje) raspravlja o pitanju postojanja slobodnog pristupa tržištu i izravnoj izloženosti tržišnom natjecanju djelatnosti obuhvaćenih zahtjevom.

               (4)

               Podnositelj zahtjeva prvi se put obratio Komisiji 2010. kako bi neslužbeno raspravljao o mogućnostima izuzeća od pravila o javnoj nabavi. Prve razmjene stajališta temeljile su se na nacrtu zahtjeva o kojem se raspravljalo na sastanku 17. ožujka 2010. Nakon tog sastanka Komisija je podnositelju zahtjeva 12. travnja 2010. dostavila neslužbeni popis komentara i pitanja.

               (5)

               Podnositelj zahtjeva dostavio je 26. rujna 2013. ažurirani nacrt zahtjeva. Komisija je potom u dopisu od 15. studenoga 2013. iznijela komentare. Podnositelj zahtjeva odgovorio je na dopis Komisije 2. travnja 2014., a na sastanku održanom 26. lipnja 2014. došlo je do daljnje neslužbene razmjene stajališta.

               (6)

               Podnositelj zahtjeva podnio je 16. siječnja 2015. službeni zahtjev za izuzeće.

               (7)

               Međutim, 5. veljače 2016. podnositelj zahtjeva povukao je zahtjev u dijelu koji se odnosi na maloprodaju (4).

               (8)

               Austrijskim zakonom o javnoj nabavi (5) naručiteljima je dopušteno podnošenje zahtjeva na temelju članka 30. Direktive 2004/17/EZ.

               (9)

               Zračna luka Beč javni je naručitelj u skladu s člankom 4. stavkom 1. točkom (b) Direktive 2014/25/EU s obzirom na to da obavlja djelatnost povezanu s iskorištavanjem zemljopisnog područja u svrhu osiguravanja zračnih luka u skladu s člankom 12. Direktive 2014/25/EU i posluje na temelju posebnog prava u smislu članka 4. stavka 3. Direktive 2014/25/EU.

               (10)

               Komisija je nakon prve procjene smatrala da u zahtjevu nisu navedene potrebne informacije za valjanu procjenu relevantnih kriterija za potrebe izuzeća od pravila o javnoj nabavi.

               (11)

               Komisija je 27. veljače 2015. zatražila od podnositelja zahtjeva da dopuni zahtjev informacijama koje nedostaju i da dostavi empirijske dokaze o postojanju definicije tržišta na kojem nije moguće ostvariti zaradu i pouzdanije podatke za svako tržište o situaciji s obzirom na tržišno natjecanje. Podnositelj zahtjeva dostavio je odgovore elektroničkom poštom 4. i 15. rujna 2015. Komisija je 21. rujna 2015. i 23. listopada 2015. zatražila od podnositelja zahtjeva da dostavi daljnja pojašnjenja za odgovor od 15. rujna 2015. Odgovori podnositelja zahtjeva zaprimljeni su 14. listopada 2015. i 5. veljače 2016. S obzirom na to da odgovori nisu zaprimljeni u roku koji je odredila Komisija, rok za donošenje odluke obustavljen je tijekom razdoblja od isteka roka navedenog u zahtjevu za dostavu informacija (13. ožujka 2015.) do primitka potpunih informacija (5. veljače 2016.). Strane su zajednički usuglasile daljnje produljenje roka. Kao novi rok za donošenje određen je 29. srpnja 2016.

               (12)

               Komisija je 20. travnja 2015. od austrijskih tijela zatražila dodatne informacije. Austrijska tijela dostavila su odgovore elektroničkom poštom 3. srpnja 2015.

               (13)

               Daljnja korespondencija odnosila se na pravni status podnositelja zahtjeva kao naručitelja. Komisija je 22. travnja i 19. svibnja 2016. od podnositelja zahtjeva zatražila dodatne informacije. Podnositelj zahtjeva odgovorio je 4. svibnja i 1. srpnja 2016. Nadalje, Komisija je 11. srpnja i 23. rujna 2016. zatražila dodatne informacije od austrijskih nadležnih tijela. Austrijska nadležna tijela odgovorila su 31. kolovoza i 30. rujna 2016.

               (14)

               S obzirom na to da su bile potrebne dodatne informacije i da su se one morale analizirati, 5. srpnja 2016. uz suglasnost stranaka produljen je rok za donošenje Odluke Komisije o tom pitanju do 31. listopada 2016.

               (15)

               S obzirom na to da odgovori na zahtjev za informacijama nisu zaprimljeni u roku koji je odredila Komisija, rok za donošenje odluke suspendiran je tijekom razdoblja od isteka roka navedenog u zahtjevu za dostavu informacija (9. kolovoza 2016.) do primitka potpunih informacija (31. kolovoza 2016.), a kao novi rok za donošenje Odluke Komisije određen je 23. studenoga 2016.

               (16)

               Podnositelj zahtjeva povukao je 8. studenoga 2016. zahtjev u dijelu koji se odnosi na proširenje osiguravanja infrastrukture zračne luke za putnički promet, zemaljske usluge i parkiranje. Zahtjev se nakon toga odnosio samo na osiguravanje infrastrukture zračne luke za teretni promet. Stranke su se 18. studenoga 2016. zajednički dogovorile o novom roku za donošenje Odluke Komisije. Utvrđen je rok 31. siječnja 2017.

               (17)

               Međunarodna udruga zračnih prijevoznika (International Air Transport Association, IATA) dostavila je 23. rujna 2015. dobrovoljno stajalište o procjeni tržišnog natjecanja u sektoru zračnih luka u Austriji u pogledu zahtjeva za izuzeće od pravila o javnoj nabavi. Dostava stajališta temeljila se na obavijesti (6) o pokretanju postupka u tom slučaju. Glavni je naglasak tog dokumenta na procjeni osiguravanja usluga za polazišne i odredišne putnike na međunarodnim letovima.

         1.2.   Sektor zračnih luka u Austriji

               (18)

               U Austriji trenutačno postoji šest komercijalnih zračnih luka, odnosno Zračna luka Beč (oznaka u Međunarodnoj udruzi zračnih prijevoznika VIE), Zračna luka Graz (GRZ), Zračna luka Innsbruck (INN), Zračna luka Klagenfurt (KLU), Zračna luka Linz (LNZ) i Zračna luka Salzburg (SZG).

               (19)

               Operator Zračne luke Beč je javno dioničko društvo izlistano (7) na Bečkoj burzi od 1992., dok su svi operatori ostalih austrijskih zračnih luka javna dionička društva.

               (20)

               Kroz šest austrijskih komercijalnih zračnih luka 2013. prošlo je ukupno 26,3 milijuna putnika (8) i oko […] (9) tona tereta godišnje (10).

         2.   PRAVNI OKVIR

               (21)

               Direktiva 2014/25/EU primjenjuje se na dodjelu ugovora za obavljanje djelatnosti povezanih s osiguravanjem infrastrukture zračnih luka, osim ako je ta djelatnost izuzeta u skladu s člankom 34. te Direktive.

               (22)

               Na temelju članka 34. Direktive 2014/25/EU ugovori kojima se namjerava omogućiti obavljanje djelatnosti na koje se primjenjuje ta Direktiva ne trebaju biti predmet te Direktive ako je u državi članici u kojoj se ta djelatnost obavlja ona izravno izložena natjecanju na tržištima kojima pristup nije ograničen. Izravno izlaganje tržišnom natjecanju ocjenjuje se na temelju objektivnih kriterija, uzimajući u obzir posebne značajke predmetnog sektora. Smatra se da pristup tržištu nije ograničen ako je država članica provela i primijenila odredbe mjerodavnog zakonodavstva Unije kojim se otvara određeni sektor ili jedan njegov dio. To je zakonodavstvo navedeno u Prilogu III. Direktivi 2014/25/EU. Međutim, u tom Prilogu nije navedeno mjerodavno zakonodavstvo kojim se liberalizira sektor osiguravanja infrastrukture zračnih luka. Slijedom toga, slobodan pristup tržištu ne može se pretpostaviti, nego ga je potrebno dokazati de facto i de jure.

               (23)

               Izravnu izloženost tržišnom natjecanju trebalo bi procijeniti na temelju više pokazatelja, od kojih ni jedan nužno nije odlučujući sam po sebi. Kad je riječ o tržištima na koja se odnosi ova Odluka, tržišni su udjeli jedan kriterij koji je potrebno uzeti u obzir. S obzirom na značajke predmetnih tržišta u obzir je potrebno uzeti i dodatne kriterije.

               (24)

               Ovom Odlukom ne dovodi se u pitanje primjena pravila o tržišnom natjecanju i ostalim područjima prava Unije. Konkretno, kriteriji i metodologija upotrijebljeni za ocjenu izravne izloženosti tržišnom natjecanju na temelju članka 34. Direktive 2014/25/EU nisu nužno istovjetni onima upotrijebljenima za ocjenu na temelju članka 101. ili 102. Ugovora ili Uredbe Vijeća (EZ) br. 139/2004 (11). To je stajalište potvrdio i Sud u nedavnoj presudi (12).

               (25)

               Trebalo bi imati na umu da je cilj ove Odluke utvrditi jesu li usluge na koje se odnosi zahtjev izložene razini tržišnog natjecanja (na tržištima kojima pristup nije ograničen u smislu članka 34. Direktive 2014/25/EU) kojom će se osigurati da se, i u nedostatku discipline koja proizlazi iz detaljnih pravila o nabavi utvrđenih u Direktivi 2014/25/EU, javna nabava za obavljanje predmetnih djelatnosti provede na transparentan i nediskriminirajući način na temelju kriterija kojima se kupcima omogućava utvrđivanje rješenja koje je sveukupno ekonomski najpovoljnije.

         3.   OCJENA

   3.1.   Slobodan pristup tržištu

               (26)

               U ovom slučaju relevantna djelatnost jest osiguravanje infrastrukture zračnih luka za teretni promet.

               (27)

               Kad je riječ o osiguravanju infrastrukture zračnih luka, ne postoji mjerodavno zakonodavstvo Unije na temelju kojega se može pretpostaviti slobodan pristup tržištu pa je potrebno obaviti relevantnu procjenu na temelju postojeće sudske prakse Suda koja se odnosi na slobodu poslovnog nastana na temelju članka 49. UFEU-a.

               (28)

               Podnositelj zahtjeva smatra da pristup tržištu nije ograničen de jure. Odjeljkom 71. člankom 1. austrijskog Zakona o zračnom prometu (Luftfahrtgesetz, LFG) predviđeno je da operator koji podnosi zahtjev za dozvolu za zračnu luku u civilnom zrakoplovstvu ima pravo dobiti tu dozvolu ako je plan za osnivanje zračne luke primjeren u tehničkom smislu i ako se može očekivati sigurno upravljanje, a operator je pouzdan, prikladan i ima dovoljno financijskih sredstava te ne postoji sukob s „ostalim javnim interesima”. U tom pogledu u skladu s odjeljkom 71. člankom 2. LFG-a pretpostavlja se da planirana javna zračna luka nije u javnom interesu ako su istodobno ispunjena sljedeća tri uvjeta: i. zračna luka udaljena je manje od 100 km od postojeće javne zračne luke, ii. zračna luka vjerojatno će narušiti prometne funkcije postojeće zračne luke te iii. postojeća zračna luka može i želi u roku od šest mjeseci preuzeti buduće zadaće planirane zračne luke.

               (29)

               Potrebno je podsjetiti da je ustaljena sudska praksa da se sustavom prethodnog odobrenja ne može dati legitimitet diskrecijskim odlukama koje su donijela nacionalna tijela, a kojima se poništava učinkovitost odredaba prava Unije (13). Da bi sustav prethodnog odobrenja bio opravdan iako odstupa od temeljne slobode pružanja usluga, mora se u svakom slučaju temeljiti na unaprijed poznatim objektivnim, nediskriminirajućim kriterijima na način kojim se ograničava diskrecijsko pravo nacionalnih tijela tako da se ono ne može primjenjivati proizvoljno (14).

               (30)

               Osim toga, ako se sustavom odobrenja nameću uvjeti koji se odnose na najmanju udaljenost između poduzeća, on bi se mogao smatrati opravdanim ako je općenito primjeren za to da se njime javnosti osiguraju pouzdane i kvalitetne usluge, poput osiguravanja infrastrukture zračnih luka i povezanih usluga (15). Na temelju sudske prakse Suda nacionalno zakonodavstvo trebalo bi biti primjereno za postizanje cilja na koji se oslanja samo ako ono doista odražava želju za njegovo postizanje na dosljedan i sustavan način (16).

               (31)

               Kad je riječ o drugom kriteriju kojim se utvrđuje pretpostavka o nepostojanju javnog interesa, odnosno o uvjetu da će planirana zračna luka vjerojatno narušiti prometne funkcije postojeće zračne luke, podnositelj zahtjeva poziva se na presudu u predmetu o austrijskom Zakonu o linijama u cestovnom prometu (17) (Kraftfahrliniengesetz, KfLG) u kojoj je austrijski Vrhovni upravni sud (VwGH) presudio da drugi kriterij ne treba tumačiti na način kojim bi se postojeće poduzeće štitilo od tržišnog natjecanja. Međutim, prema austrijskom Vrhovnom upravnom sudu, čak i da nositelj nove koncesije ima obvezu tolerirati tržišno natjecanje s ostalim poduzećima, to je ograničeno do mjere kojom bi postojećem nositelju koncesije nastao gubitak zarade kojim bi se očito dovelo u pitanje ekonomsko poslovanje postojeće linije. Osim toga, prema tom sudu, privremenim smanjenjem omjera između prihoda i troškova, bez obzira na to jesu li uzrok sezonske fluktuacije, prijelazni vanjski čimbenici ili ulaganja u liniju koje nositelj koncesije planira amortizirati tijekom određenog razdoblja, ne može se opravdati odbijanje dodjele nove koncesije.

               (32)

               Na temelju prethodno navedenog čini se da je tumačenje austrijskog Vrhovnog upravnog suda da namjera drugog kriterija nije ograničavanje tržišnog natjecanja kao takvog. Na taj se način ograničava bilo kakva mogućnost za proizvoljnu odluku tijela za dodjelu koncesija. Osim toga, iz presude austrijskog Vrhovnog upravnog suda može se zaključiti da se sustav odobrenja kojim se određuju posebni kriteriji za utvrđivanje pretpostavke o nepostojanju javnog interesa u slučaju nove zračne luke temelji na pretpostavci da će nova zračna luka pružati pouzdane i kvalitetne usluge. Čini se da se u mjerodavnom austrijskom zakonodavstvu i tumačenju austrijskog Vrhovnog upravnog suda prethodno navedenog drugog kriterija zaista odražava želja za postizanje ciljeva zakonodavstva na dosljedan i sustavan način. Stoga se za potrebe ove Odluke može zaključiti da su uvjeti za dodjelu dozvole za osnivanje zračne luke u Austriji u skladu s kriterijima objektivnosti, nediskriminacije i transparentnosti te da se zbog toga može smatrati da je pristup tržištu osiguravanja infrastrukture zračnih luka slobodan de jure.

               (33)

               Kad je riječ o procjeni slobodnog pristupa tržištu de facto, podnositelj zahtjeva tvrdi da pristup nije ograničen jer se osnivaju nove komercijalne zračne luke. Podnositelj zahtjeva navodi kao primjere Zračnu luku Berlin Brandenburg i Zračnu luku Lublin. Prema tvrdnjama podnositelja zahtjeva grupe Lufthansa Group i airberlin group smatraju Zračnu luku Berlin Brandenburg konkretnom alternativom Zračnoj luci Beč. Osim toga, vojne zračne luke moguće je prilagoditi za komercijalno poslovanje poput primjerice zračnih luka Graz i Linz u Austriji. Podnositelj zahtjeva tvrdi i da se postojeće komercijalne zračne luke, poput primjerice zračnih luka Frankfurt Hahn i Weeze u Njemačkoj, mogu proširiti.

               (34)

               Na temelju informacija koje je dostavio podnositelj zahtjeva teško je pouzdano utvrditi je li pristup tržištu osnivanja novih zračnih luka ograničen de facto. Pri osnivanju nove zračne luke potencijalni novi sudionik na tržištu imat će velika kapitalna ulaganja zbog kojih postoji veliki rizik od nepovratnih troškova, što može odvratiti potencijalne nove sudionike. Međutim, čini se da su ti troškovi dio uobičajenih komercijalnih rizika koje novi sudionici preuzimaju kad odluče osnovati novu zračnu luku. Ne postoje informacije o postojećim činjeničnim preprekama za ulazak na dotično tržište osim uobičajenog komercijalnog rizika od velikog ulaganja u osiguravanje infrastrukture zračnih luka. Stoga se za potrebe ove Odluke smatra da je pristup tržištu slobodan de facto.

         3.2.   Procjena tržišnog natjecanja – analiza tržišta

               (35)

               U ovom odjeljku analizirat će se je li ispunjen drugi uvjet za izuzeće, odnosno je li djelatnost koja je obuhvaćena zahtjevom i za koju je ispunjen uvjet slobodnog pristupa tržištu de jure i de facto izravno izložena tržišnom natjecanju. U tu se svrhu definiraju odgovarajuće tržište proizvoda i odgovarajuće zemljopisno tržište te se na temelju toga provodi analiza tržišta.

         3.2.1.   Definicija tržišta proizvoda

               (36)

               Prema ranijim odlukama Komisije (18) sljedeća tržišta proizvoda smatrala su se relevantnima za potrebe primjene prava u području tržišnog natjecanja Unije na zračne prijevoznike i zračne luke: i. osiguravanje infrastrukture zračnih luka, uključujući razvoj, održavanje, upotrebu i pružanje usluga uzletno-sletnih staza, rulnih staza i ostale infrastrukture zračnih luka, te koordinaciju i nadzor djelatnosti koje se obavljaju s pomoću navedene infrastrukture; ii. pružanje (ili ugovaranje) zemaljskih usluga te iii. pružanje (ili ugovaranje) povezanih komercijalnih usluga (na primjer hrana i piće, prodaja oglasnog prostora itd.) (19).

               (37)

               Usluge infrastrukture zračnih luka dijele se prema predmetu prijevoza na usluge prijevoza putnika i prijevoza tereta jer je za njih, osim uzletno-sletnih staza, potrebna različita infrastruktura.

               (38)

               Teret se u pravilu prevozi transmodalnim prijevoznim sredstvima „nakon” i „izvan” polazišta i odredišta. Osim toga, za razliku od putnika, teret se može prevoziti uz veći broj zaustavljanja. Nadalje, prema ranijim odlukama Komisije (20) tržišta zračnog prijevoza tereta u osnovi su jednosmjerna zbog različitih potreba na svakom kraju linije.

               (39)

               Podnositelj zahtjeva slaže se s definicijom tržišta proizvoda utvrđenom u praksi Komisije i strukturirao je svoj zahtjev u skladu s njom.

               (40)

               S obzirom na čimbenike razmotrene u uvodnim izjavama od 36. do 39. za potrebe procjene jesu li ispunjeni uvjeti utvrđeni u članku 34. Direktive 2014/25/EU te ne dovodeći u pitanje primjenu propisa o tržišnom natjecanju ili ostalih područja zakonodavstva Unije, relevantno tržište proizvoda jest osiguravanje infrastrukture zračnih luka za teretni promet.

         3.2.2.   Definicija zemljopisnog tržišta i procjena tržišnog natjecanja

               (41)

               U ovom se odjeljku razmatra definicija relevantnog zemljopisnog tržišta koje se podudara s definiranim tržištem proizvoda, navode se tvrdnje podnositelja zahtjeva te zapažanja i odgovarajući zaključci Komisije te se procjenjuje stanje tržišnog natjecanja.

               (42)

               Prema tvrdnjama podnositelja zahtjeva (21) precizna definicija tržišta prijevoza tereta za potrebe ovog zahtjeva može ostati otvorena. Štoviše, podnositelj zahtjeva tvrdi da je zemljopisnim tržištem obuhvaćena cijela Europa.

               (43)

               Iako je Komisija u ranijim odlukama (22) utvrdila da se relevantno tržište linija za zračni prijevoz tereta unutar Europe može definirati kao tržište na razini cijele Europe te da treba uključivati druge vrste prijevoza, odnosno cestovni i željeznički prijevoz, potrebno je napomenuti da tržište proizvoda za potrebe ove Odluke nije zračni teretni promet, već osiguravanje infrastrukture zračnih luka za teretni promet.

               (44)

               Stoga Komisija za potrebe evaluacije uvjeta utvrđenih člankom 34. Direktive 2014/25/EU i ne dovodeći u pitanje pravo u području tržišnog natjecanja ili bilo kojem drugom području prava Unije smatra da se točan zemljopisni razmjer relevantnog tržišta proizvoda može ostaviti otvorenim s obzirom na to da će udio podnositelja zahtjeva i u najužoj mogućoj definiciji ostati malen.

               (45)

               Prema informacijama koje je dostavio podnositelj zahtjeva (23) o pretpostavci da je relevantnim zemljopisnim tržištem obuhvaćena cijela Europa tržišni udjeli Zračne luke Beč (24) u smislu prijevoza tereta iznosili su […] % 2010., […] % 2011. i […] % 2012., dok ostale zračne luke tijekom sve tri godine bilježe tržišne udjele manje od 1 %. Prema konzervativnijem pristupu, ako se smatra da su zemljopisnim tržištem obuhvaćena samo čvorišta prijevoznika Lufthansa, tržišni udjeli Zračne luke Beč iznosili su […] % 2010., […] % 2011. i […] % 2012., dok su ostale austrijske zračne luke tijekom sve tri godine zabilježile tržišne udjele manje od 1 %. Stoga je te čimbenike potrebno smatrati pokazateljem izravne izloženosti tržišnom natjecanju u pogledu te djelatnosti.

               (46)

               Za potrebe ove Odluke i ne dovodeći u pitanje pravo u području tržišnog natjecanja, čimbenike navedene u uvodnoj izjavi 45. trebalo bi smatrati pokazateljima izloženosti te djelatnosti tržišnom natjecanju u Austriji. Slijedom toga, s obzirom na to da su ispunjeni uvjeti utvrđeni člankom 34. Direktive 2014/25/EU, trebalo bi utvrditi da se Direktiva 2014/25/EU ne primjenjuje na ugovore kojima je namjena omogućivanje obavljanja te djelatnosti u Austriji.

         4.   ZAKLJUČCI

               (47)

               Uzimajući u obzir čimbenike ispitane u uvodnim izjavama od 1. do 47. smatra se da je uvjet izravne izloženosti tržišnom natjecanju utvrđen člankom 34. Direktive 2014/25/EU ispunjen u Austriji u pogledu osiguravanja infrastrukture zračnih luka u teretnom prometu.

               (48)

               S obzirom na to da se uvjet neograničenog pristupa tržištu smatra ispunjenim, Direktiva 2014/25/EU ne bi se trebala primjenjivati kad naručitelji dodjeljuju ugovore kojima je namjena omogućivanje pružanja tih usluga u Austriji ni kad se organiziraju projektni natječaji za obavljanje takve djelatnosti u toj zemlji.

               (49)

               Ova se Odluka temelji na pravnom i činjeničnom stanju od siječnja 2015. do studenoga 2016. kako proizlazi iz informacija koje su dostavili podnositelj zahtjeva i austrijska tijela. Nju se može revidirati ako zbog bitnih promjena pravnog ili činjeničnog stanja uvjeti za primjenjivost članka 34. Direktive 2014/25/EU više nisu ispunjeni.

               (50)

               S obzirom na to da neke usluge koje su povezane s osiguravanjem infrastrukture zračnih luka za zračne prijevoznike (primjerice infrastruktura zračnih luka za putnički promet, zemaljske usluge, nezrakoplovne usluge) i dalje podliježu Direktivi 2014/25/EU, napominje se da bi ugovore o javnoj nabavi kojima je obuhvaćeno više djelatnosti trebalo tretirati u skladu s člankom 6. te Direktive. To znači da je, ako naručitelj sudjeluje u „mješovitoj” javnoj nabavi, odnosno javnoj nabavi namijenjenoj za podršku obavljanja djelatnosti izuzetih od primjene Direktive 2014/25/EU i djelatnosti koje nisu izuzete od nje, potrebno uzeti u obzir djelatnosti za koje je ugovor prvenstveno namijenjen. U slučaju takve mješovite javne nabave, kojoj je svrha prvenstveno podržavanje djelatnosti koje nisu izuzete, primjenjuju se odredbe Direktive 2014/25/EU. Ako je objektivno nemoguće utvrditi kojoj je djelatnosti ugovor prvenstveno namijenjen, ugovor se dodjeljuje u skladu s pravilima navedenima u članku 6. stavku 3. Direktive 2014/25/EU (25).

               (51)

               Podsjeća se da je člankom 16. Direktive 2014/23/EU Europskog parlamenta i Vijeća (26) predviđeno izuzeće iz primjene te Direktive za koncesije koje dodjeljuju naručitelji kada je, za državu članicu u kojoj će se takva koncesija izvršavati, utvrđeno u skladu s člankom 34. Direktive 2014/25/EU da je djelatnost izravno izložena tržišnom natjecanju. S obzirom na zaključak da djelatnost osiguravanja infrastrukture zračnih luka za zračne prijevoznike za teretni promet podliježe tržišnom natjecanju, ugovori o koncesiji kojima je namjena obavljanje tih djelatnosti u Republici Austriji bit će izuzeti od područja primjene Direktive 2014/23/EU.

               (52)

               Mjere predviđene ovom Odlukom u skladu su s mišljenjem Savjetodavnog odbora za ugovore o javnoj nabavi,

         DONIJELA JE OVU ODLUKU:
   Članak 1.
   Direktiva 2014/25/EU ne primjenjuje se na ugovore koje dodjeljuju naručitelji i kojima se omogućuje osiguravanje infrastrukture zračnih luka za teretni promet u Austriji.
   Članak 2.
   Ova je Odluka upućena Republici Austriji.

      Sastavljeno u Bruxellesu 24. siječnja 2017.

            Za Komisiju

         Elżbieta BIEŃKOWSKA

            Članica Komisije

      (1)  SL L 134, 30.4.2004., str. 1.

      (2)  SL L 94, 28.3.2014., str. 243.

      (3)  Iako je podnositelj zahtjeva Zračna luka Beč, on se odnosi na djelatnost osiguravanja zračnih luka u Austriji zbog čega su zahtjevom obuhvaćene sve austrijske zračne luke.

      (4)  Dopis podnositelja zahtjeva od 5. veljače 2016., str. 1.

      (5)  Bundesvergabegesetz, odjeljak 179. članak 5.

      (6)  SL C 93, 20.3.2015., str. 22.

      (7)  Regionalna tijela imaju 40 % udjela u vlasništvu Zračne luke Beč u smislu članka 2. stavka 1. Direktive 2004/17/EZ, ali je pravni status zračne luke kao javnog poduzeća u smislu članka 2. stavka 1. točke (b) Direktive 2004/17/EZ potvrdio austrijski Savezni ured za javnu nabavu (ref. Bundesvergabeamt, N/0117-BVA/02/2009-24 i Bundesvergabeamt, N/0117-BVA/02/2009-EV8).

      (8)  Prema studiji „Austrijski sektor zrakoplovstva u kontekstu poslovne lokacije Austrija”, lipanj 2014., str. 3.

      (9)  Povjerljiva informacija.

      (10)  Prema informacijama iz Priloga 7. ukupna količina tereta iznosila je 226 606 tona 2010., 208 913 tona 2011. i 188 261 tonu 2012.

      (11)  Uredba Vijeća (EZ) br. 139/2004 od 20. siječnja 2004. o kontroli koncentracija između poduzetnika („Uredba EZ o koncentracijama”) (SL L 24, 29.1.2004., str. 1.).

      (12)  Presuda od 27. travnja 2016., Österreichische Post AG protiv Komisije, T-463/14, ECLI:EU:T:2016:243, točka 28.

      (13)  Predmet C-157/99 Smits i Peerbooms [2001.] ECLI:EU:C:2001:404, točka 90.; Predmet C-385/99 Müller-Fauré i van Riet [2003.] ECLI:EU:C:2003:270, točka 84.; Predmet C-372/04 Watts [2006.] ECLI:EU:C:2006:325, točka 115. Točka 70. dio je mišljenja nezavisnog odvjetnika, dok je točka 115. dio presude.

      (14)  Predmet C-205/99 Analir i ostali [2001.] ECLI:EU:C:2001:107, točka 38.; Predmet C-372/04 Watts [2006.] ECLI:EU:C:2006:325, točka 116.

      (15)  Spojeni predmeti C-570/07 i C-571/07 Blanco Pérez i Chao Gómez [2010.] ECLI:EU:C:2010:300, točka 94.

      (16)  Na primjer vidjeti predmet C-169/07 Hartlauer [2009.] ECLI:EU:C:2009:141, točka 55.; Spojeni predmeti C-338/04, C-359/04 i C-360/04 Placanica i ostali [2007.] ECLI:EU:C:2007:133, točke 53. i 58.

      (17)  Presuda od 25. ožujka 2009., 2008/03/0090.

      (18)  M.7398 – Mirael/Ferrovial/NDH1, uvodna izjava 19.; M.786 – Birmingham International Airport, uvodna izjava 15., M.6732 – Ferrovial/Qatar Holding/CDPQ/Baker Street/BAA, uvodna izjava 21.; M.5652 – GIP/Gatwick Airport, uvodna izjava 21.; M.1035 – Hochtief/Aer Rianta/Düsseldorf Airport, uvodna izjava 11.; M.2262 – Flughafen Berlin II uvodna izjava 13. i M.3823 – MAG/Ferrovial Aeropuertos/Exeter Airport uvodna izjava 15.

      (19)  Usluge osiguranja zračne luke u pravilu se ne smatraju gospodarskom djelatnošću pa se na njih ne primjenjuju pravila o tržišnom natjecanju (npr. Odluka Komisije od 2. svibnja 2005. u predmetu COMP/D3/38469, pritužbe u pogledu naknada koje naplaćuju društva AIA SA i Olympic Fuel Company SA.).

      (20)  M.5141 – KLM/Martinair, uvodna izjava 38. M.5440 – Lufthansa/Austrian Airlines, uvodna izjava 31.

      (21)  Dopis podnositelja zahtjeva od 4. rujna, str. 19.

      (22)  Predmet M.3280 – Air France/KLM, točka 36., 11. veljače 2004.; Predmet M.5440 – Lufthansa/Austrian Airlines, točka 29., 28. kolovoza 2009.; Predmet M.5747 – Iberia/British Airways, točka 41., 8. rujna 2010.

      (23)  Prilog 7. zahtjevu.

      (24)  Tržišni udjeli nisu izračunati uzimajući u obzir sve zračne luke u Europi, već samo manji broj onih za koje se pretpostavlja da mogu izvršiti konkurentski pritisak na Zračnu luku Beč. Te zračne luke su: Amsterdamska zračna luka Schiphol (AMS), Zračna luka Charles de Gaule (CDG), Zračna luka Düsseldorf (DUS), Zračna luka Fiumicino (FCO), Zračna luka Frankfurt (FRA), Zračna luka München (MUC), Zračna luka Milano Malpensa (MXP), Zračna luka Salzburg (SZG), Zračna luka Tegel u Berlinu (TXL) i Zračna luka Zurich (ZRH).

      (25)  Isti materijalni ishod proizašao bi i iz primjene članka 9. Direktive 2004/17/EZ.

      (26)  Direktiva 2014/23/EU Europskog parlamenta i Vijeća od 26. veljače 2014. o dodjeli ugovorâ o koncesiji (SL L 94, 28.3.2014., str. 1.).